[{"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000020", "text": "Fy mlas cyntaf ar addysgu"}, {"text_idx": "#000021", "text": "Yn ystod fy ngwyliau haf yn y brifysgol, cefais swydd yn dysgu Saesneg i grwpiau o fyfyrwyr o Sbaen Ffrainc a\u2019r Eidal. Roedd hi\u2019n swydd es amdani, nid am fy mod i am fod yn athro, ond am y gallwn i weithio yn yr awyr agored a mynd ar dripiau gyda\u2019r myfyrwyr; yn hytrach na pharhau gyda fy swydd yn y ganolfan alwadau. Ond dyma ble y dechreuais i ddod i weld yr hwyl a\u2019r her sy\u2019n dod gyda bod yn athro."}, {"text_idx": "#000022", "text": "Roeddwn i\u2019n gweithio gyda\u2019r nos yn paratoi dosbarthiadau a fyddai\u2019n ennyn diddordeb y myfyrwyr, yn cyfuno fy angerdd am gerddoriaeth a drama gyda\u2019r gweithgareddau gramadeg a gynlluniwyd ar gyfer y myfyrwyr. Fe wnaeth y boddhad o weld y gwersi yma yn cynorthwyo\u2019r myfyrwyr yn ogystal a\u0302\u2019r mwynhad yr oeddent yn ei gael o\u2019r profiad, gadarnhau\u2019r syniad y gallai dysgu, efallai, fod yn yrfa i mi yn y dyfodol."}, {"text_idx": "#000023", "text": "Pan ddychwelais i\u2019r Brifysgol ar o\u0302l egwyl yr haf, dechreuais weithio\u2019n rhan-amser yn ysgrifennu ar gyfer cylchgrawn adloniant lleol, yr yrfa yr oedd gen i mewn golwg yn wreiddiol. Roedd y wefr o fod yn yr ystafell ddosbarth wedi aros gyda mi, ond roeddwn i o\u2019r farn, ar o\u0302l gwneud fy mhenderfyniad i astudio\u2019r cwrs a wnes i, bod y posibilrwydd o fod yn athro wedi diflannu."}, {"text_idx": "#000027", "text": "Mae addysgu\u2019n ymwneud a\u0302 sicrhau fod gan bawb y cyfle i ddangos eu gwerth a rhannu hyn gyda\u2019r bobl sydd bwysicaf. Mae addysgu yn gyffrous ac mae\u2019n her sy\u2019n gwneud ichi feddwl ac ailfeddwl; peidio byth ag ailadrodd yr un syniadau drosodd a throson \u2013 yn hytrach, esblygu pob wythnos a dysgu ffyrdd newydd o fod yn well yn yr hyn rydych chi\u2019n ei wneud."}, {"text_idx": "#000030", "text": "Ysgrifennwyd gan Julian Ayres, darlithydd Addysg."}]